เรื่องร้องเรียน (ถนน,ร้องเรียน,สะพาน,เสียงรบกวน) วันที่ 2023-03-15 16:18:12 — แขวงบางอ้อ เขตบางพลัด กรุงเทพมหานคร
เรียนท่านผู้ว่าราชการกทม.ค่ะ ดิฉันและชาวบ้านที่พักอาศัยอยู่ใกล้ริมถนนติดทางรถไฟใกล้สถานีบางบำหรุ เขตบางพลัด ขอร้องทุกข์ค่ะ คือ ถนนเลียบรางรถไฟที่เลยสะพานลอย ทางกทม.ได้มาขุดบ่อบำบัดน้ำเสียหลายจุดได้ประมาณหลายเดือนแล้ว ซึ่งไม่ทราบว่าเสร็จหรือยัง เพราะเห็นว่าหยุดทำไปนานแล้ว แต่เท่าที่เห็นก็ยังมีสิ่งก่อสร้างวางอยู่ ที่ดิฉันและคนที่มีบ้านพักอยู่ใกล้บริเวณที่ทำนี้อยากจะร้องเรียนถึงความเดือดร้อนคือจุดที่เขามาทำหลายๆจุดมันไม่เรียบร้อยคือถ้าทำเสร็จแล้วทำไมไม่ทำถนนให้มันเรียบเหมือนเดิม เพราะตอนนี้แต่ละจุดที่เขาทำและปล่อยคาไว้ซึ่งไม่ทราบว่าเสร็จหรือยัง ถ้ายังไม่เสร็จทำไมไม่ทำต่อเนื่องให้มันเสร็จไปเลยทีเดียว เห็นปล่อยทิ้งไว้แบบนี้ ทำให้มีปัญหาสร้างความเดือดร้อนรำคาญเป็นอย่างมากให้แก่ผู้ที่พักอาศัยอยู่แถวนี้ เพราะด้วยความที่มาขุดแล้วกลบถนนไม่ดี พื้นมันกระโดกกระเดก ไม่เท่ากัน เวลารถวิ่งผ่านทับแผ่นปูถนนเสียงดังหนวกหูมาก บ้านพักกระเทือน เกรงว่าบ้านจะทรุดร้าวได้ จึงขอแจ้งท่านผู้ว่าช่วยกรุณาให้ผู้ที่รับผิดชอบช่วยมาแก้ไขให้ด่วนด้วยค่ะ เพราะได้รับความเดือดร้อนกับเรื่องนี้มาก็หลายเดือนแล้วค่ะ  ขอบพระคุณค่ะ